Návrh ROZHODNUTIE RADY o pozícii, ktorú zaujme Európska únia v rámci príslušných výborov Európskej hospodárskej komisie Organizácie Spojených národov, pokiaľ ide o prispôsobenie predpisov č. 3, 4, 6, 7, 10, 12, 14, 16, 19, 23, 26, 31, 37, 38, 44, 45, 46, 48, 49, 50, 53, 58, 61, 67, 77, 83, 85, 87, 90, 91, 94, 95, 96, 97, 98, 99, 100, 101, 110, 112, 113, 115, 116, 117, 119, 121, 123 a 125 technickému pokroku a prispôsobenie globálnych technických predpisov č. 4 a 5 Európskej hospodárskej komisie Organizácie Spojených národov technickému pokroku /* COM/2012/0613 final - 2012/0294 (NLE) */





DÔVODOVÁ SPRÁVA 1. KONTEXT NÁVRHU Európska hospodárska komisia Organizácie Spojených národov vypracováva na medzinárodnej úrovni harmonizované požiadavky, ktorých cieľom je odstrániť technické prekážky obchodu s motorovými vozidlami medzi zmluvnými stranami revidovanej dohody z roku 1958 a zabezpečiť, aby takéto vozidlá ponúkali vysokú úroveň bezpečnosti a ochrany životného prostredia. Rozhodnutím Rady 97/836/ES z 27. novembra 1997 Únia pristúpila k Dohode Európskej hospodárskej komisie Organizácie Spojených národov (ďalej len „EHK OSN“), ktorá sa týka prijatia jednotných technických predpisov pre kolesové vozidlá, vybavenie a časti, ktoré môžu byť namontované a/alebo použité na kolesových vozidlách, a podmienok pre vzájomné uznávanie udelených schválení na základe týchto predpisov (ďalej len „revidovaná dohoda z roku 1958“)[1] a rozhodnutím Rady 2000/125/ES z 31. januára 2000 týkajúcim sa uzavretia Dohody o zavedení globálnych technických nariadení pre kolesové vozidlá, vybavenie a časti, ktorými majú byť vybavené a/alebo použité na kolesové vozidlá (ďalej len „paralelná dohoda“)[2] Únia pristúpila k paralelnej dohode. Zasadnutia Svetového fóra EHK OSN pre harmonizáciu predpisov o vozidlách (WP29) sa konajú v každom kalendárnom roku trikrát – v marci, júni a novembri. Na každom zasadnutí sa prijímajú nové zmeny k existujúcim predpisom EHK OSN alebo ku globálnym technickým predpisom, aby sa zohľadnil technický pokrok. Pred každým zasadnutím WP29 boli tieto zmeny prijaté jednou zo šiestich pracovných skupín (PS), ktoré pracujú v rámci WP29. Následne sa na zasadnutí WP29 uskutoční záverečné hlasovanie o prijatí zmien, doplnkov a korigend za predpokladu, že sa dosiahne kvórum a získa súhlas kvalifikovanej väčšiny spomedzi zmluvných strán. Európska únia je v rámci WP29 zmluvnou stranou dvoch dohôd (dohody z roku 1958 a 1998) a hlasuje v mene členských štátov. Tomu vždy predchádza vypracovanie rozhodnutia Rady označovaného ako „mega rozhodnutie“, ktoré obsahuje zoznam zmien, doplnkov a korigend, ktoré dovoľuje Komisii hlasovať v mene členských štátov na každom zasadnutí WP29. Toto rozhodnutie Rady určuje pozíciu Únie pri hlasovaní o zmenách, doplnkoch a korigendách predložených na schválenie na novembrovom zasadnutí WP29, ktoré sa uskutoční v dňoch 13. a 16. novembra 2012. 2. VÝSLEDKY KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU Konzultácia s Technickým výborom – motorové vozidlá sa uskutočnila 8. októbra 2012 a boli zohľadnené pripomienky odborníkov z členských štátov. 3. PRÁVNE PRVKY NÁVRHU · Zhrnutie navrhovaného opatrenia Návrhom sa vymedzuje pozícia Únie pri hlasovaní o zmenách predpisov EHK OSN č. 3, 4, 6, 7, 10, 12, 14, 19, 23, 26, 31, 37, 38, 44, 45, 46, 48, 49, 50, 53, 58, 61, 67, 77, 83, 85, 87, 90, 91, 94, 95, 96, 97, 98, 99, 100, 101, 110, 112, 113, 115, 116, 117, 119, 121, 123 a 125, o korigende zmeny 1 globálného technického predpisu EHK OSN č. 4 a zmene 1 globálneho technického predpisu EHK OSN č. 5. · Právny základ V snahe prispôsobiť sa osobitostiam Zmluvy o fungovaní Európskej únie sa predchádzajúce právne základy uvedené v odôvodneniach 1 a 2 nahradili priamym odkazom na článok 218 ods. 9 vzhľadom na potrebu úpravy prípravného procesu pred zasadnutiami WP29 a vyústili do zmeny právnej formy, ktorou je rozhodnutie Rady a nie rozhodnutie Komisie, ktoré sa v prípravnom procese používalo posledných 14 rokov. · Zásada subsidiarity Za prijatie medzinárodných nástrojov, akými sú návrhy predpisov EHK OSN a globálnych technických predpisov, a za ich začlenenie do systému Únie pre typové schvaľovanie motorových vozidiel môže hlasovať len Únia. Takto sa nielen zabráni fragmentácii vnútorného trhu, ale zabezpečia aj jednotné normy v oblasti bezpečnosti a ochrany zdravia v celej Únii. Ďalšou výhodou sú úspory z rozsahu: výrobky sa môžu vyrábať pre trh celej Únie a dokonca medzinárodný trh namiesto toho, aby sa upravovali v záujme toho, aby im bolo udelené vnútroštátne typové schválenie v každom jednom členskom štáte. Návrh je preto v súlade so zásadou subsidiarity. · Zásada proporcionality Návrh je v súlade so zásadou proporcionality, keďže neprekračuje rámec nevyhnutný na dosiahnutie cieľov zabezpečenia riadneho fungovania vnútorného trhu a súčasného poskytovania vysokej úrovne bezpečnosti a ochrany verejnosti. · Výber nástrojov Navrhovaný nástroj: rozhodnutie Rady. Rozhodnutie Rady sa považuje za primeraný nástroj, keďže je v súlade s požiadavkami stanovenými v článku 218 ods. 9 ZFEÚ. 2012/0294 (NLE) Návrh ROZHODNUTIE RADY o pozícii, ktorú zaujme Európska únia v rámci príslušných výborov Európskej hospodárskej komisie Organizácie Spojených národov, pokiaľ ide o prispôsobenie predpisov č. 3, 4, 6, 7, 10, 12, 14, 16, 19, 23, 26, 31, 37, 38, 44, 45, 46, 48, 49, 50, 53, 58, 61, 67, 77, 83, 85, 87, 90, 91, 94, 95, 96, 97, 98, 99, 100, 101, 110, 112, 113, 115, 116, 117, 119, 121, 123 a 125 technickému pokroku a prispôsobenie globálnych technických predpisov č. 4 a 5 Európskej hospodárskej komisie Organizácie Spojených národov technickému pokroku RADA EURÓPSKEJ ÚNIE, so zreteľom na Zmluvu o fungovaní Európskej únie, a najmä na jej článok 114 a článok 218 ods. 9, so zreteľom na návrh Európskej komisie, keďže: (1) Rozhodnutím Rady 97/836/ES[3] z 27. novembra 1997 Únia pristúpila k Dohode Európskej hospodárskej komisie Organizácie Spojených národov (ďalej len „EHK OSN“), ktorá sa týka prijatia jednotných technických predpisov pre kolesové vozidlá, vybavenie a časti, ktoré môžu byť namontované a/alebo používané na kolesových vozidlách, a podmienok pre vzájomné uznávanie schválení udelených na základe týchto predpisov (ďalej len „revidovaná dohoda z roku 1958“). (2) Rozhodnutím 2000/125/ES[4] z 31. januára 2000 Únia pristúpila k Dohode týkajúcej sa zavedenia globálnych technických predpisov pre kolesové vozidlá, vybavenie a časti, ktoré môžu byť namontované a/alebo použité na kolesových vozidlách (ďalej len „paralelná dohoda“). (3) Smernicou Európskeho parlamentu a Rady 2007/46/ES z 5. septembra 2007, ktorou sa zriaďuje rámec pre typové schválenie motorových vozidiel a ich prípojných vozidiel, systémov, komponentov a samostatných technických jednotiek určených pre tieto vozidlá (Rámcová smernica)[5], sa nahradili systémy schvaľovania členských štátov postupom schvaľovania Únie, pričom sa zriadil harmonizovaný rámec, ktorý obsahuje správne ustanovenia a všeobecné technické požiadavky pre všetky nové vozidlá, systémy, komponenty a samostatné technické jednotky. Uvedenou smernicou sa predpisy EHK OSN stali súčasťou systému EÚ týkajúceho sa typového schvaľovania vozidiel buď v podobe požiadaviek na typové schválenie alebo ako alternatíva k právnym predpisom Únie. Od prijatia smernice 2007/46/ES sa právne predpisy Únie týkajúce sa systému typového schvaľovania vozidiel v EÚ stále vo väčšej miere nahrádzajú predpismi EHK OSN. (4) Vzhľadom na skúsenosti a technický rozvoj je potrebné upraviť požiadavky týkajúce sa určitých prvkov alebo charakteristík, na ktoré sa vzťahujú predpisy EHK OSN č. 3, 4, 6, 7, 10, 12, 14, 19, 23, 26, 31, 37, 38, 44, 45, 46, 48, 49, 50, 53, 58, 61, 67, 77, 83, 85, 87, 90, 91, 94, 95, 96, 97, 98, 99, 100, 101, 110, 112, 113, 115, 116, 117, 119, 121, 123 a 125 a globálne technické predpisy EHK OSN č. 4 a č. 5. (5) Je vhodné stanoviť pozíciu, ktorá sa má v mene Únie prijať v administratívnom výbore revidovanej dohody z roku 1958 a vo výkonnom výbore paralelnej dohody, pokiaľ ide o zmeny, ktoré sa majú vykonať v uvedených predpisoch EHK OSN, PRIJALA TOTO ROZHODNUTIE: Článok 1 Európska únia zaujme v administratívnom výbore revidovanej dohody z roku 1958 a vo výkonnom výbore paralelnej dohody v dňoch 13. až 16. novembra 2012 pozíciu, na základe ktorej bude hlasovať za navrhované zmeny uvedené na zozname v prílohe. Článok 2 Toto rozhodnutie nadobúda účinnosť v deň svojho oznámenia. Článok 3 Toto rozhodnutie je určené Komisii. V Bruseli Za Radu predseda PRÍLOHA Zoznam, na ktorý sa odkazuje v článku 1: Návrh doplnku 13 k sérii zmien 02 k predpisu č. 3 (odrazové sklá) || ECE/TRANS/WP.29/2012/62 Návrh doplnku 16 k nariadeniu č. 4 (osvetlenie zadnej registračnej tabuľky) || ECE/TRANS/WP.29/2012/63 Návrh doplnku 23 k sérii zmien 01 k predpisu č. 6 (smerové svietidlá) || ECE/TRANS/WP.29/2012/64 Návrh na korigendum 1 k revízii 5 predpisu č. 6 (smerové svietidlá) || ECE/TRANS/WP.29/2012/110 Návrh doplnku 21 k sérii zmien 02 k predpisu č. 7 (obrysové, brzdové a doplnkové svietidlá) || ECE/TRANS/WP.29/2012/65 Návrh doplnku 2 k sérii zmien 04 k predpisu č. 10 (elektromagnetická kompatibilita) || ECE/TRANS/WP.29/2012/66 Návrh doplnku 2 k sérii zmien 04 k predpisu č. 12 (mechanizmus riadenia) || ECE/TRANS/WP.29/2012/96 Návrh doplnku 4 k sérii zmien 07 k predpisu č. 14 (kotvové úchytky bezpečnostných pásov) || ECE/TRANS/WP.29/2012/42 ECE/TRANS/WP.29/2012/97 Návrh doplnku 3 k sérii zmien 06 k predpisu č. 16 (bezpečnostné pásy) || ECE/TRANS/WP.29/2012/43 Návrh doplnku 4 k sérii zmien 04 k predpisu č. 19 (predné hmlové svietidlá) || ECE/TRANS/WP.29/2012/67 Návrh doplnku 19 k predpisu č. 23 (spätné svietidlá) || ECE/TRANS/WP.29/2012/68 Návrh doplnku 2 k sérii zmien 03 k predpisu č. 26 (vonkajšie výčnelky osobných automobilov) || ECE/TRANS/WP.29/2012/86 Návrh doplnku 8 k sérii zmien 02 k predpisu č. 31 (svetlomety (vrátane halogénových žiaroviek na svetlomety)) || ECE/TRANS/WP.29/2012/69 Návrh doplnku 40 k sérii zmien 03 k predpisu č. 37 (žiarovky) || ECE/TRANS/WP.29/2012/70 Návrh doplnku 16 k nariadeniu č. 38 (zadné hmlové svietidlá) || ECE/TRANS/WP.29/2012/71 Návrh doplnku 6 k sérii zmien 04 k predpisu č. 44 (detské zadržiavacie systémy) || ECE/TRANS/WP.29/2012/98 Návrh doplnku 7 k sérii zmien 01 k predpisu č. 45 (zariadenia na čistenie svetlometov) || ECE/TRANS/WP.29/2012/72 Návrh série zmien 04 k predpisu č. 46 (zariadenia na nepriamy výhľad) || ECE/TRANS/WP.29/2012/87 WP.29-158-08 Návrh doplnku 10 k sérii zmien 04 k predpisu č. 48 (montáž zariadení na osvetlenie a svetelnú signalizáciu) || ECE/TRANS/WP.29/2012/73 ECE/TRANS/WP.29/2012/73-Corr.1 Návrh doplnku 3 k sérii zmien 05 k predpisu č. 48 (montáž zariadení na osvetlenie a svetelnú signalizáciu) || ECE/TRANS/WP.29/2012/74 Návrh na korigendum 1 k doplnku 7 k sérii zmien 04 k predpisu č. 48 (montáž zariadení na osvetlenie a svetelnú signalizáciu) || ECE/TRANS/WP.29/2012/111 Návrh doplnku 1 k sérii zmien 06 k predpisu č. 49 (emisie zo vznetových motorov a zážihových motorov (poháňaných zemným plynom a skvapalneným ropným plynom)) || ECE/TRANS/WP.29/2012/103 ECE/TRANS/WP.29/2012/103/Corr 1 Návrh doplnku 16 k predpisu č. 50 (obrysové, brzdové, smerové svietidlá pre mopedy a motocykle) || ECE/TRANS/WP.29/2012/75 Návrh doplnku 14 k sérii zmien 04 k predpisu č. 53 (montáž zariadení na osvetlenie a svetelnú signalizáciu pre vozidlá kategórie L3) || ECE/TRANS/WP.29/2012/76 Návrh doplnku 3 k sérii zmien 02 k predpisu č. 58 (zadná ochrana proti podbehnutiu) || ECE/TRANS/WP.29/2012/88 Návrh doplnku 2 k predpisu č. 61 (vonkajšie výčnelky zadnej steny kabíny) || ECE/TRANS/WP.29/2012/89 Návrh doplnku 11 k sérii zmien 01 k predpisu č. 67 (vozidlá poháňané skvapalneným ropným plynom ) || ECE/TRANS/WP.29/2012/90 Návrh doplnku 15 k predpisu č. 77 (parkovacie svietidlá) || ECE/TRANS/WP.29/2012/77 Návrh doplnku 3 k sérii zmien 06 k predpisu č. 83 (emisie vozidiel kategórie M1 a N1) || ECE/TRANS/WP.29/2012/104 ECE/TRANS/WP.29/2012/105 Návrh na korigendum 2 k sérii zmien 06 k predpisu č. 83 (emisie vozidiel kategórie M1 a N1) || ECE/TRANS/WP.29/2012/127 Návrh doplnku 6 k predpisu č. 85 (meranie čistého výkonu) || ECE/TRANS/WP.29/2012/106 Návrh doplnku 16 k nariadeniu č. 87 (denné svietidlá) || ECE/TRANS/WP.29/2012/78 Návrh na korigendum 1 k revízii 3 predpisu č. 90 (náhradné diely brzdového systému) Zosúladenie anglickej a francúzskej verzie ruského textu || ECE/TRANS/WP.29/2012/117 Návrh doplnku 14 k predpisu č. 91 (bočné obrysové svietidlá) || ECE/TRANS/WP.29/2012/79 Návrh doplnku 3 k sérii zmien 02 k predpisu č. 94 (čelný náraz) || ECE/TRANS/WP.29/2012/99 Návrh na korigendum 1 k doplnku 4 k sérii zmien 01 k predpisu č. 94 (ochrana pri čelnom náraze) || ECE/TRANS/WP.29/2012/126 Návrh doplnku 2 k sérii zmien 03 k predpisu č. 95 (bočný náraz) || ECE/TRANS/WP.29/2012/100 Návrh doplnku 1 k sérii zmien 03 k predpisu č. 96 (emisie vznetových motorov (poľnohospodárske traktory)) || ECE/TRANS/WP.29/2012/107 Návrh doplnku 7 k sérii zmien 01 k predpisu č. 97 (vozidlové poplachové systémy) || ECE/TRANS/WP.29/2012/91 Návrh doplnku 4 k sérii zmien 01 k predpisu č. 98 (svetlomety so svetelnými zdrojmi s plynovými výbojkami) || ECE/TRANS/WP.29/2012/80 Návrh na korigendum 1 k revízii 3 predpisu č. 98 (svetlomety so svetelnými zdrojmi s plynovými výbojkami) || ECE/TRANS/WP.29/2012/61 Návrh doplnku 8 k predpisu č. 99 (svetelné zdroje s plynovými výbojkami) || ECE/TRANS/WP.29/2012/81 Návrh doplnku 2 k sérii zmien 01 k predpisu č. 100 (bezpečnosť batériou poháňaných elektrických vozidiel) || ECE/TRANS/WP.29/2012/101 Návrh série zmien 02 k predpisu č. 100 (bezpečnosť batériou poháňaných elektrických vozidiel) || ECE/TRANS/WP.29/2012/102 WP.29-158-06 Návrh doplnku 2 k sérii zmien 01 k predpisu č. 101 (emisie CO2/spotreba paliva) || ECE/TRANS/WP.29/2012/108 Návrh série zmien 01 k predpisu č. 110 (zariadenia na CNG), || ECE/TRANS/WP.29/2012/92 Návrh doplnku 4 k sérii zmien 01 k predpisu č. 112 (svetlomety vyžarujúce asymetrické stretávacie svetlo) || ECE/TRANS/WP.29/2012/82 Návrh doplnku 2 k sérii zmien 01 k predpisu č. 113 (svetlomety vyžarujúce symetrické stretávacie svetlo) || ECE/TRANS/WP.29/2012/83 Návrh doplnku 5 k predpisu č. 115 (systémy dodatočnej montáže pohonu na LPG a CNG) || ECE/TRANS/WP.29/2012/109 Návrh doplnku 4 k nariadeniu č. 116 (systémy zabezpečenia proti krádeži a poplachové systémy) || ECE/TRANS/WP.29/2012/93 Návrh doplnku 2 k sérii zmien 02 k predpisu č. 117 (pneumatiky – valivý odpor, hluk valenia a adhézia na mokrom povrchu) || ECE/TRANS/WP.29/2012/54 ECE/TRANS/WP.29/2012/55 WP.29-158-09 Návrh doplnku 2 k sérii zmien 01 k predpisu č. 119 (uhlové svietidlá) || ECE/TRANS/WP.29/2012/84 Návrh série zmien 01 k predpisu č. 121 (identifikácia ovládačov, oznamovačov a indikátorov) || ECE/TRANS/WP.29/2012/30 Návrh doplnku 8 k predpisu č. 121 (identifikácia ovládačov, oznamovačov a indikátorov) || ECE/TRANS/WP.29/2012/94 Návrh doplnku 4 k sérii zmien 01 k predpisu č. 123 (adaptívne predné osvetľovacie systémy (AFS)) || ECE/TRANS/WP.29/2012/85 Návrh série zmien 01 k predpisu č. 125 (výhľad vodiča dopredu) || ECE/TRANS/WP.29/2012/95 Návrh zmeny 3 k osobitnému uzneseniu č. 1 (S.R.1) || ECE/TRANS/WP.29/2012/115 Návrh zmeny k R.E.3 (Súhrnná rezolúcia o konštrukcii vozidiel) || ECE/TRANS/WP.29/2012/114 Návrh na korigendum 2 k zmene 1 na globálny technický predpis č. 4 (celosvetový harmonizovaný certifikačný postup pre vysokovýkonné motory a vozidlá (WHDC)) || ECE/TRANS/WP.29/2012/112 Návrh zmeny 1 ku globálnemu technickému predpisu č. 5 (celosvetovo harmonizované palubné diagnostické systémy (OBD) pre vysokovýkonné motory a vozidlá) || ECE/TRANS/WP.29/2012/AC.3/30 ECE/TRANS/WP.29/2012/113 ECE/TRANS/WP.29/2012/118 [1] Ú. v. ES L 346, 17.12.1997, s. 78. [2] Ú. v. ES L 35, 10.2.2000, s. 12. [3] Ú. v. ES L 346, 17.12.1997, s. 78. [4] Ú. v. ES L 35, 10.2.2000, s. 12. [5] Ú. v. EÚ L 263, 24.2.2011, s. 1.